Hunnene og larvene lever som endoparasitter i sikader, særlig sporesikader (Delphacidae). Den bevegelige første stadiums larver (triungulin-larve) finne fram til en brukbar vert og borer seg inn i denne. Der skifter den hud og blir til en pølselignende, beinløs larve. Hos skifter denne larven hud to ganger til før den er fullvokst og forvandler seg til en puppe. De angrepne sikadene dør ikke, men de utvikler seg abnormalt. De er gjerne påfallende asymmetriske, og kjønnsorganene blir vanligvis ikke utviklet på normal måte. Dette medfører blant annet at det er vanskelig å fastslå hvilke sikadearter som angripes, fordi artsbestemming av sporesikader vanligvis er sterkt avhengig av karakterer ved de ytre kjønnsorganene.